Spørgsmål: Jeg er skam her nede for at afslutte min kontoruddannelse   Jeg rejser hjem i slutningen af september, hvis jeg ikke har fundet paa andre planer her nede inden da. Jeg arbejder i et dansk firma, der udgiver nogle af de skandinaviske gratis-blade man kan faa her nede rundt omkring paa Costa del Sol. Jeg skal hjem omkring DK 1. august da lillebror skal giftes, og jeg GLAEDER mig til at komme hjem forbi Romero. Det er faktisk nok det vaerste ved at vaere her, at jeg ikke lige kan smutte ud og hilse paa ham. Det lyder da spaendene med Barcelona, men hvad saa med Urbano???
Svar: Kristina, den der "tinto de verano" havde jeg slet ikke hørt om før, men efter en google-søgning må jeg indrømme den ser skisme lækker ud   og så kan den vist tilmed købes i supermarkederne, færdigblandet, her på Costa del Sol, så det vil jeg lige holde øje med. Fandt jo favoritspisen Gazpacho på karton i køledisken i går, nams hvor jeg skal hygge i aften  Havde desværre ikke råd til at medbringe Rumle-dyret for kun 3 måneder, men skulle jeg finde på at blive skal jeg helt sikkert have fundet en måde så han kan komme her ned. Men lige nu nyder han livet sammen med rødderne hjemme på marken, og han er vanvittig glad for græs, så det nænner jeg næsten ikke at tage fra ham. Havde overvejet at ligge vejene forbi Rancho La Paz i en weekend. Jeg trænger til duften af hest! Men jeg tror det kommer til at vente til September, når det er noget køligere og jeg er færdigudlært. Jeg tror i det hele taget ikke at nogen som helst jobs hænger på træerne pt, heller ikke her i Spanien, som er hårdest ramt af krisen. Det er faktisk lige ved jeg frygter at være færdigudlært, hvorfor jeg også overvejer at læse videre, for hvad nu hvis jeg ikke finder et job   Ihvertfald må du have held og lykke med jobsøgningen hvad enten det bliver her i Spanien eller Danmark. Men kommer du afsted, må du da lige give lyd  Bortset fra det så kan du tro jeg nyder det   Går gerne en tur langs stranden næsten hver aften, men her i weekenden var vejret så ekstremt varmt at selv dem som er vant til at bo her nede piver, og selv aktiviteten i min gade har været minimal. Jeg forsøgte solbadning på stranden i lørdags, men opgave og kravlede ind under skyggen af nogle palmer. Jeg er glad for faktor 30!!! I dag køber jeg mig en blæser så jeg kan sove UDEN at svede!!!